Praktické informácie o poskytnutí 2% z dane z príjmu a ako pri tom postupovať

Uvedomujeme si, že Vás rozhodnutie poukázať 2% z dane bude stáť určitú "papierovú námahu", preto pripájame podrobný postup, ako na to.

Výška 2% zaplatenej dane musí byť minimálne **3,32 €** pre fyzickú a **8,30 €** pre právnickú osobu. Fyzické osoby môžu poukázať 2% alebo 3% z dane v prospech jedného prijímateľa. Právnické osoby môžu poukázať 1,5% alebo 2% z dane v prospech viacerých prijímateľov, pričom minimálna čiastka v prospech jedného prijímateľa je **8,30 €**.

**Postup pri poukázaní:**

**Ak ste zamestnanec a nepodávate si sami daňové priznanie:**

* Najneskôr do **15.2.2016** ste mali možnosť požiadať zamestnávateľa o vykonanie **ročného zúčtovania zaplatených preddavkov na daň**.
* Z tohto „Potvrdenia“ si viete zistiť dátum zaplatenia dane a vypočítať:
**a) 2%** z Vašej zaplatenej dane - to je maximálna suma, ktorú môžete v prospech prijímateľa poukázať, ak ste v minulom roku 2015 neboli dobrovoľníkom, alebo dobrovoľnícky odpracovali menej ako 40 hodín. Táto suma však musí byť minimálne**3,32 €**.
**b)** **3%** z Vašej zaplatenej dane, **ak ste v minulom roku 2015 odpracovali dobrovoľnícky minimálne 40 hodín** a získate o tom Potvrdenie od organizácie/organizácií, pre ktoré ste **v minulom roku** dobrovoľnícky pracovali. Podmienkou je, že nesmiete byť členom danej organizácie, ktorá potvrdenie vystavuje.
* Vyplňte **Vyhlásenie o poukázaní sumy do výšky 2% (3%) zaplatenej dane z príjmov fyzickej osoby** v roku **2015**. V riadku **12** uveďte sumu dane, ktorú za Vás zaplatil zamestnávateľ (je to suma z riadku **03** z „Potvrdenia o zaplatení dane“). V riadku **13** napíšte 2% (3%) z tejto sumy zaokrúhlené na dve desatinné miesta (celé centy) nahor. Táto suma však musí byť minimálne **3,32 €**. V riadku **14** uvediete dátum z riadku 05 v Potvrdení o zaplatení dane, v prípade preplatku na dani z ročného zúčtovania preddavkov na daň sa uvedie **31.marec** zdaňovacieho obdobia v ktorom sa toto vyhlásenie podáva;
* V II. oddieli vyhlásenia uveďte údaje o prijímateľovi (**ak nie je vypísané**). V prípade podpory Asociácia pre mládež, vedu a techniku - AMAVET-u so sídlom v Bratislave:

**IČO:** *00684040* (**IČO** prijímateľa sa do koloniek vypisuje z **ľava**)

**Právna forma:** *Občianske združenie*

**Obchodné meno (názov):** *Asociácia pre mládež, vedu a techniku - AMAVET*

**Sídlo:** *Hagarova*

**Číslo:** *4*

**PSČ:** *831 52*

**Obec:** *Bratislava*

* Obidve tlačivá zašlete alebo odnesiete na príslušný daňový úrad podľa Vášho bydliska do **30.4.2016** (**nezabudnite si odložiť doklad o tom, že ste Vyhlásenie o poukázaní sumy zodpovedajúcej 2% zaplatenej dane odovzdali, alebo zaslali na daňový úrad)**;
* V mzdovej učtárni by Vám mali pomôcť pri vypĺňaní tlačív; ak nie, obráťte sa priamo na nás, radi Vám poradíme.

**Ak ste fyzická osoba, zamestnanec a sami si podávate** **Daňové priznanie**:

1.) **Fyzické osoby**, ktoré si samé podávajú daňové priznanie

* V Daňovom priznaní pre fyzické osoby sú už uvedené kolónky (**v oddiely VIII, tlačivo typ A**) na poukázanie 2% z dane v prospech jedného prijímateľa. Údaje, ktoré potrebujete do daňového priznania uviesť ak ste sa rozhodli pre VBH uvádzame v závere týchto pokynov.
* Vypočítajte si:
**a) 2%** z Vašej zaplatenej dane – to je maximálna suma, ktorú môžete v prospech prijímateľa poukázať, ak ste v roku 2015 neboli dobrovoľníkom, alebo dobrovoľnícky odpracovali menej ako 40 hodín. Táto suma však musí byť minimálne**3,32 €**.
**b) 3%** z Vašej zaplatenej dane, **ak ste v minulom roku 2015 odpracovali dobrovoľnícky minimálne 40 hodín** a získate o tom Potvrdenie od organizácie/organizácií, pre ktoré ste v minulom roku 2015 dobrovoľnícky pracovali.
* Riadne vyplnené daňové priznanie doručte v lehote, ktorú máte na podanie daňového priznania (zvyčajne do **31.3.2015**) na Váš daňový úrad (podľa Vášho bydliska) a v tomto termíne aj zaplaťte daň z príjmov. Okrem daňového priznania už nepodávate na poukázanie 2% z dane žiadne iné tlačivo, čiže ani samotné tlačivo Vyhlásenia pre fyzické osoby už nepodávate. **Ak ste poukázali 3% z dane, povinnou prílohou k Daňovému priznaniu je aj "Potvrdenie o odpracovaní minimálne 40 hodín dobrovoľníckej činnosti"!!!**Podmienkou je, že nesmiete byť členom organizácie, ktorá Vám vystavuje potvrdenie.
* **Ak podávate daňové priznanie ako** **právnická osoba**
* Právnické osoby môžu poukázať 1,5% resp. (2%) z dane viacerým prijímateľom, musí však byť splnená podmienka minimálne **8,30 €**na jedného prijímateľa.
* V daňovom priznaní (DP) pre právnické osoby sú uvedené kolónky na poukázanie 1,5% (2%) z dane v prospech 1 prijímateľa. Ak sa rozhodnete podporiť viacej prijímateľov, vložte prílohu do DP (je to uvedené na poslednej strane DP). Uveďte tam všetky potrebné identifikačné údaje o prijímateľoch a príslušnú sumu, ktorú chcete v ich prospech poukázať. V príslušnej kolónke daňového priznania napíšete koľkým prijímateľom chcete poukázať svoj podiel z dane. **Údaje**, ktoré potrebujete do „Daňového priznania“ uviesť **ak ste sa rozhodli pre AMAVET v Bratislave - uvádzame v závere týchto pokynov**.

**Výpočet 1,5% alebo 2% z dane z príjmov právnickej osoby:**

* **Ak ste v minulom roku 2015** (do termínu na podanie DP a zaplatenie dane do 31.3.20154) **nepoukázali finančný dar** minimálne 0,5% z dane na verejnoprospešný účel (aj inej organizácii, nemusí to byť iba VBH), tak môže poukázať iba 1,5% z dane. V príslušnej kolónke daňového priznania vyznačíte, že poukazujete iba 1,5% z dane.
* **Ak ste v v minulom roku 2015** (do termínu na podanie DP a zaplatenie dane do 31.3.2015) **poukázali finančný dar** minimálne 0,5% z dane na verejnoprospešný účel (aj inej organizácii, nemusí to byť iba AMAVET), tak môže poukázať 2% z dane. V príslušnej kolónke daňového priznania vyznačíte, že poukazujete 2% z dane.
* Riadne vyplnené daňové priznanie doručte v lehote, ktorú máte na podanie daňového priznania na Váš daňový úrad (zvyčajne podľa Vášho sídla).

**Údaje ktoré treba uviesť do daňového priznania, ak sa rozhodnete svoju časť dane darovať pre Asociácia pre mládež, vedu a techniku – AMAVET, so sídlom v Bratislave:**

**IČO:** *00684040* (**IČO** prijímateľa sa do koloniek vypisuje z **ľava**)

**Právna forma:** *Občianske združenie*

**Obchodné meno (názov):** *Asociácia pre mládež, vedu a techniku - AMAVET*

**Sídlo:** *Hagarova*

**Číslo:** *4*

**PSČ:** *831 52*

**Obec:** *Bratislava*

Ak budete mať problémy pri poukázaní 2% dane pre našu organizáciu, obráťte sa na nás ( topolsky@amavet.sk , +421 905 506 312 ), radi Vám poradíme. Ďalšie informácie môžete získať aj u Vášho účtovníka alebo na [www.rozhodni.sk](http://www.rozhodni.sk), kde nájdete aj všetky potrebné **tlačivá na stiahnutie**.

***Vopred Vám ďakujeme za podporu a pomoc, pretože dnešným investovaním do talentovaných detí pomáhate vytvárať lepšiu budúcnosť pre mladú generáciu.***